

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน 2566

เรื่อง ขอความร่วมมือรณรงค์งานเลี้ยงเกษียณปลอดเหล้า เบียร์ บุหรี่ ปีที่ 7

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.3/15931

ลงวันที่ 28 สิงหาคม 2566 จำนวน 1 ฉบับ

ด้วยสำนักงานเครือข่ายองค์กรงดเหล้า (สคล.) ได้ร่วมกับสำนักงานกองทุนสนับสนุนการสร้างเสริมสุขภาพ (สสส.) สำนักงานคณะกรรมการการศึกษาขั้นพื้นฐาน (สพฐ.) เครือข่ายครูดีไม่มีอบายมุข รุ่นที่ 1 - 12   
และเครือข่ายโรงเรียนคำพ่อสอน ได้ขับเคลื่อนงานเลี้ยงเกษียณปลอดเหล้า เบียร์ บุหรี่ เข้าสู่ปีที่ 7   
ในปีการศึกษา 2566 โดยมีวัตถุประสงค์ให้อาชีพครูเป็นแบบอย่างที่ดีต่อนักเรียน สังคม และมีสุขภาพที่ดีมีความพร้อมในการจัดการเรียนรู้ให้กับเยาวชน ซึ่งสังคมภาคประชาสังคมได้ชื่นชมเป็นอย่างมากต่อแนวปฏิบัติที่สนับสนุน  
ให้ครู ผู้บริหารสถานศึกษา และบุคลากรทางการศึกษาปลอดอบายมุข เหล้า เบียร์ บุหรี่ เป็นแบบอย่างที่ดีแก่สังคม   
ในการนี้ สำนักงานเครือข่ายองค์กรงดเหล้าขอความร่วมมือกระทรวงมหาดไทยในฐานะคณะกรรมการนโยบายเครื่องดื่มแอลกอฮอล์แห่งชาติ ดำเนินการประชาสัมพันธ์ไปยังหน่วยงานการศึกษาในสังกัดทั่วประเทศ ให้รณรงค์การจัดงานเลี้ยงเกษียณอายุราชการ ขอให้ปลอดเหล้า เบียร์ บุหรี่ เพื่อเป็นแบบอย่างแก่นักเรียน และสังคมต่อไป

กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการรณรงค์การจัดงานเลี้ยงเกษียณอายุราชการ ขอให้ปลอดเหล้า เบียร์ บุหรี่ จึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัด ดำเนินการ ดังนี้

1. แจ้งองค์กรปกครองส่วนท้องถิ่นที่จัดการศึกษาในสังกัดทุกแห่ง ประชาสัมพันธ์เชิญชวน  
ให้ผู้บริหารสถานศึกษา ครู และบุคลากรทางการศึกษาที่เกี่ยวข้องในสังกัด จัดงานเลี้ยงเกษียณอายุราชการ  
ขอให้ปลอดเหล้า เบียร์ บุหรี่ เพื่อเป็นแบบอย่างแก่นักเรียน และสังคม

2. ประชาสัมพันธ์และเชิญชวนบุคลากรในสังกัด จัดงานเลี้ยงเกษียณอายุราชการ ขอให้ปลอดเหล้า เบียร์ บุหรี่

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. .....................................

ผอ.กศ. …………….……………..….

ผอ.กง.สศ. ….……….………………

หน.ฝ. .......................................

จนท. ........................................

กองส่งเสริมและพัฒนาการจัดการศึกษาท้องถิ่น สิ่งที่ส่งมาด้วย

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรัตติยา วงศ์กาญจนา โทร. 096-819-4687 https://shorturl.asia/gFn4L

